Man in hof ná verkragting | Netwerk24
Man in hof ná verkragting
30 Maart 2020 06:03
’n Man van Hawston het Maandag op twee aanklagte van verkragting en een van aanranding in die Hermanus-landdroshof verskyn.
Dit spruit uit ’n voorval wat tussen Woensdag 18 en Donderdag 19 Maart in Hawston gebeur het. Kapt. Fadila September, woord­voerder van die Hermanus-polisie, sê slegs een verdagte was betrokke. “Die verdagte het na bewering die slagoffer se huis betree en homself aan haar opgedwing. Geen wapen is in die voorval gebruik nie, die ver­dag­te het egter na bewering die slagof­fer met sy oop hand geklap,” berig sy. Die 40-jarige het nie enige ander uitwendige beserings opgedoen nie.
“Die verdagte het ná die beweerde verkragting die slagoffer se huis verlaat en sy het die voorval by die polisie aangemeld,” aldus September.
Die verdagte (34) is Vrydag 20 Maart in hegtenis geneem en het Maandag 23 Maart op twee aanklagte van verkragting en een van aanranding in die hof verskyn. Die saak is tot 30 Maart uitgestel om die verdagte se inligting rakende sy borgtog-profiel te kry.
Hy sal tot dan aangehou word.